
FINANTSEERIMISE LEPING NR
[bookmark: _Hlk208922159]LEPINGU POOLED

Finantseerija	
nimetus				Narva Linna Arenduse ja Ökonoomika Amet
registrikood 			75029524
juriidiline aadress		Peetri pl 3-5, Narva
esindaja			Anne Veevo 
amet				direktor
esindamise alus			põhimäärus
telefon				+372 35 99140
e-post 				areng@narva.ee   

Toetuse saaja 
nimetus						
registrikood					
juriidiline aadress					
esindaja
amet					
esindamise alus				
telefon		
e-post 				

edaspidi nimetatud eraldi Pooleks ja koos Poolteks, sõlmisid  käesoleva Lepingu alljärgnevas: 
 
1. Lepingu ese
1.1. Lepingu esemeks on Toetuse saaja projekti kaasfinantseerimine Narva linna eelarveliste rahaliste vahendite sihtotstarbelise kasutamise abil vastavalt Narva Linnavolikogu 26.06.2026 määrusele nr 8 „Mittetulundusühingute ja sihtasutuste projektide kaasfinantseerimise kord“ (edaspidi Kord).
1.2. Finantseerija eraldab Toetuse saajale kaasfinantseerimise projekti „______________” elluviimise toetamiseks.
1.3. Finantseerija eraldatud Toetust käsitletakse vähese tähtsusega abina Konkurentsiseaduse §33 mõttes juhul, kui toetus vastab Konkurentsiseaduse ja teistes Eesti Vabariigi ja EL õigusaktides viidatud vähese tähtsusega abi tunnustele. Toetuse eraldamisel lähtutakse riigiabi reeglitest.

2. Finantseerija kohustub: 
2.1. finantseerima Toetuse saajat summas ______________ (_____________________________________________) eurot (edaspidi Toetus); 
2.2. kandma punktis 2.1 nimetatud summa Toetuse saaja arvelduskontole nr _______________________ 10 (kümne) tööpäeva jooksul pärast käesoleva lepingu sõlmimist. 
  
3. Toetuse saaja kohustub: 
3.1. kasutama Toetust punktis 1.2 nimetatud projekti elluviimiseks;
3.2. kasutama Toetust projekti elluviimiseks hiljemalt projekti toetanud programmi või toetusmeetme poolt kehtestatud projekti lõpptähtajaks;
3.3. kasutama Toetust sihtotstarbeliselt ja lähtudes projekti eesmärkidest; 
3.4. arvestama, et käibemaks on Toetuse raames abikõlblik üksnes juhul, kui Toetuse saajal puudub õigus selle tagastamiseks või sisendkäibemaksuna mahaarvamiseks;
3.5. viitama kõigis projekti või toetust käsitlevates esinemistes, sõnavõttudes, trükistes, artiklites ning muudes kirjalikes ja suulistes avaldustes Narva linnale kui projekti toetajale ning kasutama Narva Linnavalitsuse kehtestatud logo;
3.6. säilitama projektiga seotud dokumente 3 aasta jooksul arvates projekti lõppemisest; 
3.7. esitama Finantseerijale projekti lõpparuande Narva Linnavalitsuse kinnitatud aruande vormil 30 (kolmekümne) kalendripäeva jooksul pärast projekti toetanud programmi või toetusmeetme lõpparuande kinnitamist. Lõpparuanne esitatakse elektrooniliselt e-posti aadressile areng@narva.ee;
3.8. viivitamatult informeerima Finantseerijat kõigist asjaoludest, mis võivad mõjutada projekti elluviimist või Lepingu täitmist; 
3.9. viivitamatult informeerima Finantseerijat oma kavandatavast likvideerimisest või ümberkujundamisest; 
3.10. teavitama Finantseerijat kõigist asjaoludest, mis võivad muuta projekti teostamise võimatuks ja mida tavalise hoolsuse korral peaks ette nägema;
3.11. esitama Finantseerijale kõik vajalikud andmed Euroopa Liidu riigiabi või vähese tähtsusega abi andmist reguleerivate õigusaktide nõuete täitmiseks, kui käesoleva Lepingu alusel antav toetus kujutab endast Euroopa Liidu toimimise lepingu artikli 107 lõike 1 tähenduses riigiabi või vähese tähtsusega abi.

4. Finantseerija õigused
4.1. Finantseerijal on õigus enne projekti algust, projekti elluviimise ajal ning pärast projekti lõppemist tutvuda kõigi Toetuse saaja valduses olevate projektiga seotud dokumentidega, sealhulgas raamatupidamis- ja finantsdokumentidega.
4.2. Finantseerijal on õigus kontrollida projekti tegelikku elluviimist ning hinnata toetuse sihipärast ja tõhusat kasutamist.
4.3. Finantseerijal on õigus avalikustada teavet Toetuse saaja, projekti, eraldatud toetuse suuruse, projekti eesmärkide, tegevuste, tulemuste ning muude toetuse andmisega seotud asjaolude kohta ulatuses, mis on vajalik avalikkuse teavitamiseks ning õigusaktidest tulenevate kohustuste täitmiseks.

5. Tagasimaksmise kohustus 
5.1. Finantseerijal on õigus Lepingu ühepoolselt lõpetada ning nõuda Toetuse või osa sellest tagasi juhul, kui: 
5.1.1. Toetust on kasutatud mittesihipäraselt;
5.1.2. Toetuse saaja on esitanud valeandmeid oma organisatsiooni, projekti või toetuse kasutamise kohta või keeldub nõutud teavet esitamast;
5.1.3. Toetuse saaja on esitanud teadlikult ebakorrektselt koostatud eelarve või finantsandmed;
5.1.4. projekti tegevusi, mille elluviimiseks anti Narva linna kaasfinantseerimine, ei viida täielikult või osaliselt ellu;
5.1.5. lõpparuannet ei kinnitata projekti toetanud programmi või toetusmeetme poolt või projekti toetus tunnistatakse osaliselt või täielikult abikõlbmatuks, välja arvatud juhul, kui see ei mõjuta Narva linna kaasfinantseerimise sihipärast kasutamist;
5.1.6. Toetuse saaja rikub käesolevat Lepingut või Korra tingimusi.
5.2. Toetuse saaja kohustub tagastama Toetuse 10 tööpäeva jooksul alates vastavasisulise nõudmise saamisest. 
5.3. Kui Toetuse saaja ei kasuta projekti elluviimisel kogu eraldatud sihtotstarbelist toetust, on ta kohustatud kandma kasutamata jäänud toetuse osa Finantseerija arvelduskontole 10 tööpäeva jooksul arvates projekti lõppemisest.

6. Lepingu jõustumine ja kehtivusaeg 
Käesolev leping jõustub selle allakirjutamise hetkest ja kehtib kuni poolte kohustuste nõuetekohase täitmiseni.

7. Lepingu muutmine 
Kõik lepingu muudatused, sealhulgas täiendused ja parandused, vormistatakse kirjalikult ning jõustuvad allakirjutamise hetkest, kui Pooled ei lepi kokku teisiti. Käesolevat Lepingut puudutavad suulised kokkulepped ei ole Finantseerijale siduvad.

8. Muud tingimused 
Vaidlused, mis tekivad Lepingu täitmise käigus, lahendatakse läbirääkimiste teel ja kokkuleppel. Kui Pooled kokkulepet ei saavuta, lahendatakse vaidlus halduskohtumenetluse seadustikus ettenähtud korras. 

 
Pooled ja poolte rekvisiidid

 Poolte allkirjad 
 /allkirjastatud digitaalselt/

